joelniklaus/EU_Wikipedias huggingface dataset:
The Longest Daycare

The Longest Daycare on Simpsonit-animaatiosarjaan pohjautuva yhdysvaltalainen lyhytelokuva vuodelta 2012. Elokuva kertoo Simpsonien perheen nuorimmasta lapsesta, Maggie Simpsonista, joka joutuu päivähoitoon ja yrittää pelastaa päiväkodissa perhosta, jota toinen vauva yrittää tappaa. Elokuvassa ei ole lainkaan puhetta.

Elokuvan idea lähti siitä uskomuksesta, ettei mykän Maggien ympärille saisi tarpeeksi juonta yhteen televisiosarjan jaksoon. Maggiesta päätettiin siksi tehdä erillinen lyhytelokuva. Tekijäryhmä oli pääosin sama kuin viisi vuotta aiemmin valmistuneessa pitkässä elokuvassa The Simpsons Movie. Elokuva parodioi Disneyn ja Warnerin 1940–50-luvuilla tekemiä lyhytelokuvia. The Longest Daycarea esitettiin elokuvateattereissa saman 20th Century Fox -studion pitkän elokuvan Ice Age 4: Mannerten mullistus edellä.

The Longest Daycare oli ehdolla vuoden 2012 parhaan lyhytanimaation Oscar-palkinnon saajaksi. Se on ainoa Simpsoneihin liittyvä teos, joka on saanut Oscar-ehdokkuuden.

Elokuvan nimi on humoristinen väännös elokuvaksikin sovitetun sotaromaanin The Longest Day (suom. Atlantin valli murtuu) nimestä.

Lähteet 

Simpsonit
Vuoden 2012 yhdysvaltalaiset elokuvat
Yhdysvaltalaiset animaatioelokuvat
Yhdysvaltalaiset lyhytelokuvat
Televisiosarjoihin perustuvat elokuvat
Yhdysvaltalaiset komediaelokuvat
3D-elokuvat
20th Century Foxin elokuvat
The Fall (televisiosarja)

The Fall on  brittiläinen rikosdraamasarja, jonka on luonut Allan Cubitt. Sarja sijoittuu Pohjois-Irlantiin, ja se kertoo rikosylikomisario Stella Gibsonista (es. Gillian Anderson), joka tutkii murhasarjaa Belfastissa. The Fall alkoi BBC-kanavalla 13. tuokokuuta 2013.

Rooleissa

Aiheesta muualla

Brittiläiset rikossarjat
2010-luvun televisiosarjat
BBC:n televisio-ohjelmat
Luettelo DC Extended Universe -elokuvien näyttelijöistä

DC Extended Universe on sarja Warner Brosin itsenäisesti tuottamia toisiinsa nivoutuvia supersankarielokuvia, jotka perustuvat DC Comicsin sarjakuvahahmoihin.

Sarja koostuu elokuvista, jotka perustuvat useisiin DC Comicsin sarjakuvista otettuihin hahmoihin ja joissa on useita päänäyttelijöitä. Henry Cavill näyttelee Kal-Elia / Clark Kentiä / Teräsmiestä elokuvissa Man of Steel (2013) ja Batman v Superman: Dawn of Justice (2016), jossa myös Ben Affleck ja Gal Gadot näyttelevät Bruce Waynea / Batmania ja Diana Princea / Ihmenaista. Affleck teki myös cameoesiintymisen elokuvassa Suicide Squad (2016). Gadot jatkaa roolissaan elokuvissa Wonder Woman (2017) ja Wonder Woman 1984 (2020) ja esiintyi Cavillin ja Affleckin ohella myös elokuvassa Justice League (2017). Jason Momoa, Ezra Miller ja Ray Fisher näyttelevät Arthur Currya / Vesimiestä, Barry Allenia / Salamaa ja Victor Stonea / Kyborgia, jotka tekivät cameoesiintymiset elokuvissa Batman v Superman: Dawn of Justice: Dawn of Justice ja Suicide Squad ja esiintyivät myös elokuvassa Justice League, Momoan uusittua roolinsa omassa elokuvassa Aquaman (2018) ja sen jatko-osassa Aquaman and the Lost Kingdom (2022) sekä Millerin tullessa uusimaan roolinsa elokuvassa The Flash (2022). Asher Angel näyttelee Billy Batsonia ja Zachary Levi tämän alter egoa Shazamia elokuvassa Shazam! (2019) ja sen jatko-osassa Shazam! Fury of the Gods (2023). Margot Robbie näyttelee Harleen Quinzelia / Harley Quinniä elokuvissa Suicide Squad, Birds of Prey (and the Fantabulous Emancipation of One Harley Quinn) (2020) ja The Suicide Squad: Suicide Mission (2021). Dwayne Johnson näyttelee Teth-Adamia / Mustaa Adamia elokuvassa Black Adam (2022) ja Xolo Maridueña esittää Jaime Reyesiä / Blue Beetleä elokuvassa Blue Beetle (2023).

Muita toistuvia näyttelijöitä sarjassa ovat Amy Adams, Adam Brody, John Cena, Kiersey Clemons, Jai Courtney, Viola Davis, Jesse Eisenberg, Laurence Fishburne, Amber Heard, Jeremy Irons, Joel Kinnaman, Diane Lane, Joe Morton, Connie Nielsen, Chris Pine ja Robin Wright. Alla olevassa listassa on lajiteltu elokuvissa esiintyneet hahmot sukunimen mukaan.

Roolit ja hahmot
Lyhenteiden merkitykset
Harmaa laatikko tarkoittaa, että hahmo ei esiinny elokuvassa.
V tarkoittaa ääniroolia.
P tarkoittaa hahmon esiintyvän vain valokuvassa.
C tarkoittaa cameoroolia.
Y tarkoittaa roolia hahmon nuorempana itsenä.

Lähteet

Huomioita

Viitteet

DC Extended Universe
NWHL

National Women's Hockey League eli NWHL on vuonna 2015 perustettu jääkiekon naisten ammattilaisliiga, jota pelataan Yhdysvalloissa. Se on ensimmäinen ja tällä hetkellä ainoa naisten jääkiekkoliiga, joka maksaa pelaajilleen palkkaa. Toinen naisten ammattilaisliiga CWHL lopetti toimintansa 2019.

Liigassa oli alun perin neljä joukkuetta: Buffalo Beauts, Boston Pride, Metropolitan Riveters ja Connecticut Whale.  Sittemmin sarja on laajentunut Minnesota Whitecapsilla, ja suunnitelmissa on laajentua myös Torontoon ja Montrealiin.

Liigan mestaruuspokaalia kutsutaan Isobel Cupiksi. Se on nimetty Lady Isobel Gathorne-Hardyn mukaan, jota pidetään eräänä maailman ensimmäisistä naisjääkiekkoilijoista. Hän oli Stanley Cupin lahjoittaneen Frederick Stanleyn tytär.

Liigan perusti entinen amerikkalainen naisjääkiekkoilija Dani Rylan. Neuvottelukuntaan kuuluneella Angela Ruggierolla oli myös merkittävä rooli liigan käynnistämisessä.

Sarjassa on pelannut suomalaisista maalivahti Meeri Räisänen. Myös Noora Rätylle tarjottiin sopimusta Metropolitan Rivetersiltä (tuolloin New York Riveters) vuonna 2015, mutta Räty valitsi mieluummin Mestis-seura KJT:n.

Joukkueet

Boston Pride 
Boston Pride pelaa kotiottelunsa Warrior Ice Arenalla Bostonissa, Massachusettsissa.

28. toukokuuta 2015 ilmoitettiin että Bobby Jay on palkattu joukkueen päävalmentajaksi. Aiemmin Jay on toiminut apuvalmentajana vuonna 2014 olympiahopeaa voittaneessa Yhdysvaltain naisten olympiajoukkueessa. Hän on ollut myös mukana Yhdysvaltain naisten jääkiekkomaajoukkueen valmentajaryhmässä MM-kisoissa vuosina 2012 ja 2013 sekä the Four Nations Cup -turnauksissa vuosina 2011-2013.

Buffalo Beauts 
Buffalo Beauts pelaa kotiottelunsa HarborCenterissä, joka sijaitsee NHL-joukkue Buffalo Sabresin kotihallia vastapäätä kadun toisella puolella.

Connecticut Whale 
Connecticut Whale pelaa kotiottelunsa Danburyn CDanbury Ice Arenalla.

Metropolitan Riveters 
Aiemmin nimellä New York Riveters tunnettu seura pelaa kotiottelunsa Prudential Centerissä, New Jerseyssä. Aiemmin se pelasi New Yorkissa. Riveters ilmoitti 11. kesäkuuta 2015 allekirjoittaneensa NWHL-historian ensimmäisen pelaajasopimuksen itävaltalaishyökkääjä Janine Weberin kanssa. Weber on pelannut Itävallan paidassa seitsemissä MM-kisoissa. Hän on voittanut IIHF:n 1. divisioonan pistepörssin vuonna 2013.

Minnesota Whitecaps 
Minnesota Whitecaps pelaa kotiottelunsa TRIA Rinkillä, Saint Paulissa.

Toronto Six

Kaudet

2015 
NWHL:n ensimmäinen varaustilaisuus pidettiin Bostonissa kesäkuun 20. päivä. New York Riveters sai ensimmäisen, Connecticut Whale toisen, Boston Pride kolmannen, ja Buffalo Beauts neljännen varausvuoron.

NWHL:n ensimmäinen kausi alkoi 17. lokakuuta 2015 ja päättyi pudotuspeleihin maaliskuussa 2016.

Lähteet 

Yhdysvaltain jääkiekkosarjat
Naisten jääkiekko
Ttr1 51

Ttr1 51 eli Emma on alun perin Valtion rautateiden, nykyisin Sweco Infra & Rail Oy:n omistama radantarkastusvaunu. Vaunu on tyyppiä Plasser & Theurer EM-120. Se on otettu käyttöön heinäkuussa 2003 ja sen hankintahinta kohosi lähes neljään miljoonaan euroon. Vaunu korvasi entisen Emman roolissa olleen radantarkastusvaunun nimeltään Et 66. Sen tehtävänä on tuottaa reaaliajassa erilaista tietoa muun muassa kiskojen kunnosta, radan geometriasta sekä ajolangan asemasta ja asennosta. Tarvittaessa Ttr1 51 pystyy tekemään rataosuuksien tarkastuksia yhdessä Elliksi kutsutun mittausvaunun (A16) kanssa. Pendolino-junien käyttämät rataosuudet se käy läpi kuusi, muiden matkustajajunien käyttämät kolme ja muut rataosuudet kaksi kertaa vuodessa. Vaunu voi tehdä mittaustehtäviä korkeintaan 120 kilometrin tuntinopeudella.

Emma oli mukana Digirata-hankkeessa toteutetuissa kaupallisten mobiiliverkkojen mittauksissa. Mittausten tarkoituksena oli selvittää verkkojen soveltuvuus tulevan ETCS-kulunvalvonnan käyttöön. Mittaukset toteutettiin kevään ja kesän 2022 aikana. Ennen mittauksia Emma teipattiin vihreään Digirata-väritykseen.

Lähteet 

Suomalainen rautatiekalusto
Eskil

{{etunimi
|nimi = Eskil
|nimipäivä-s=–
|nimipäivä-r=12. kesäkuuta
|nimipäivä-o=–
|muunnelmat=Esko, Eskillus
|vastineet=Escillus, Eschillus
|alkuperä=muinaisskandinaavinen, Jumalan kypärä
}}
Eskil on pohjoismainen miehen etunimi. Nimi merkitsee muinaisskandinaavisella kielellä Jumalan kypärää. Nimen on tehnyt suosituksi Ruotsissa vuonna 1080 marttyyrinä kuollut Pyhä Eskil, englantilais­syntyinen lähetyssaarnaaja ja Södermanlandin piispa.

Suomessa nimi Eskil on Digi- ja väestötietoviraston tietojen mukaan annettu vuoden 2019 loppuun mennessä 885 henkilölle. Eskilin nimipäivä on suomen­ruotsalaisen kalenterin mukaan 12. kesäkuuta, piispa Eskilin muistopäivänä. Suomessa nimestä on yleisemmässä käytössä muunnos Esko, jonka nimipäivä on suomen­kielisen kalenterin mukaan samana päivänä.

 Tunnettuja Eskilejä 

 Pyhä Eskil (k. 1069), Södermanlandin piispa ja pyhimys
 Eskil Collenius (1700-luvulla), suomalainen kirkonrakentaja 
 Eskil Erlandsson (s. 1957), ruotsalainen poliitikko ja ministeri
 Eskil Ervik (s. 1975), norjalainen pikaluistelija
 Eskil Hindersson (1869–1941), suomalainen arkkitehti 
 Eskil Kinneberg (s. 1992), norjalainen suunnistaja
 Eskil Petraeus, Aeschillus Petraeus'' (1583–1657), Turun akatemian ensimmäinen rehtori, Turun piispa 1652–1657
 Eskil Peura (1906–1971), suomalainen kenraalimajuri
 Eskil Uttermark (1588–1629), suomalainen talonpoika ja nuijamiesten johtaja nuijasodassa

Lähteet 

Etunimet
Kumlin

Kumlin on muun muassa seuraavien suomalaisten henkilöiden sukunimi:

 Aarne Kumlin (1888–1918), pikajuoksija ja eläinlääkäri
 Alexander August Kumlin (1844–1912), senaattori ja hovioikeudenneuvos
 Annika Kumlin-Henttu (s. 1977), yleisurheilija
 Ester Kumlin (1873–1956), taidemaalari
 Ferdinand Alexander Kumlin (1845–1910), juristi, valtiopäivämies ja senaattori
 Lauri Kumlin (1899–1969), jääkärieverstiluutnantti
 Tor Kumlin (1915–1973), upseeri ja yritysjohtaja, kauppaneuvos
Rikala (täsmennyssivu)

Rikala tarkoittaa muun muassa seuraavia:

 Rikala, kylä ja muinainen kauppapaikka Halikossa
 Rikalan linna,  linnavuori Halikossa
 Rikalan kanava, Kustaa III:n aikana Lempäälään suunniteltu kanava

Sukunimi 
 Anne Rikala (s. 1977), ratameloja 
 Jorma Rikala (s. 1937), jääkiekkoilija
 Kalle Rikala (1875–1957), opettaja ja lääkäri, joka sai professorin arvonimen
 Lauri Rikala (1885–1936), kirkkoherra, päätoimittaja, uskonnollinen kirjailija
 Päivi Rikala (s. 1971), kuulantyöntäjä
 Risto Rikala (s. 1979), rumpali

Luettelot henkilöistä sukunimen mukaan
Sternberg

Sternberg  on seuraavien henkilöiden sukunimi:

 Erich von Ungern-Sternberg (1910–1989), suomalainen arkkitehti
 Jonathan Sternberg (1919–2018), yhdysvaltalainen kapellimestari
 Josef von Sternberg (1894–1969), itävaltalais-yhdysvaltalainen elokuvaohjaaja
 Kaspar Maria von Sternberg (1761–1838), böömiläinen paleontologi (kasvitieteellinen auktorilyhenne Sternb.)
 Richard Sternberg, evoluutio- ja systeemibiologi
 Roman von Ungern-Sternberg (1886–1921), venäläinen kenraaliluutnantti
 Robert Sternberg (s. 1949), yhdysvaltalainen psykologi

 Entinen nimi
 Paul Stewart, ent. Sternberg, (1908–1986), yhdysvaltalainen näyttelijä

Suku
 von Ungern-Sternberg, baltiansaksalainen suku
Suden kyynel

Suden kyynel () on väitetty Adolf Hitlerin kulta-aarre, joka olisi haudattu maahan huhtikuussa 1945 toisen maailmansodan loppuvaiheessa ja jonka sijainti olisi eräänlaisella salakirjoituksella piilotettu erään Gottfried Federleinin sävellyksen nuotteihin. Kätkö itsessään olisi vain yksi monista Natsien piilottamista aarteista, mutta muista poiketen tämän on väitetty sisältävän myös Hitlerille kuuluneita timantteja ja kultaa. Nimitys Suden kyynel johtuu Hitleristä käytetystä lempinimestä Susi.

Teorian mukaan Hitlerin sihteeri Martin Bormann piilotti nuotteihin vihjeitä aarteen sijainnista.  Aarre olisi kätketty keskelle sotilasaluetta Mittenwaldin kaupunkiin Baijerissa..

Teorian esitti vuonna 2012 hollantilainen toimittaja Karl Hammer Kaatee tutkittuaan Federleinin sävellystä ja sen outoja merkintöjä. Aarretta on etsitty tuloksetta useita kertoja hollantilaisen elokuvantekijän Leon Giesenin johdolla Mittenwaldista.

Lähteet

Natsi-Saksa
Adolf Hitler
Aarteet
Samfundet Folkgemenskap

Samfundet Folkgemenskap oli vuosina 1940–1944 Suomessa toiminut ruotsinkielinen kansallissosialistinen järjestö. Sen tavoitteena oli levittää kansallissosialistista ideologiaa ja luoda Suomeen vahva natsipuolue. Ruotsalaisuusliikkeen valtavirrasta poiketen järjestö oli valmis supistamaan ruotsin kielen paikalliseksi kieleksi, ja tekemään suomesta maan ainoan virallisen kielen. Ajatuksen taustalla oli kansallissosialistisesta ideologiasta nouseva ”kansankokonaisuuden” korostaminen, jonka mukaan kielikysymyksen kaltaiset erimielisyydet eivät saaneet jakaa kansakuntaa. Järjestön kielipoliittiset näkemykset tuomittiin laajasti muualla suomenruotsalaisissa piireissä.

Historia 
Samfundet Folkgemenskap perustettiin Sipoossa sijaitsevassa Söderkullan kartanossa syksyllä 1940. Puheenjohtajaksi valittiin amiraali Hjalmar von Bonsdorff ja sihteeriksi luutnantti Gunnar Lindqvist. Sipoo oli 1930–1940-luvuilla suomenruotsalaisen kansallissosialismin keskus, sillä Bonsdorffin ohella paikkakunnalla asui aikakauden keskeisimpiin suomalaisiin natsivaikuttajiin lukeutunut Thorvald Oljemark. Bonsdorffin sijaan SF:n varsinainen johtohahmo oli Lindqvist, joka työskenteli myös järjestön julkaiseman För Frihet och Rätt -lehden päätoimittajana. Keväällä 1942 SF:n uudeksi puheenjohtajaksi valittiin luutnantti Karl A. Jansson.

Järjestön muihin aktiiveihin lukeutuivat muun muassa teollisuus- ja pankkimies Pehr Norrmén sekä vapaaherrat Bertil von Alfthan ja Torsten G. Aminoff. Perustavassa kokouksessa oli paikalla myös Unto Boman, joka jatkosodan aikana toimi suomalaisen Waffen-SS-vapaaehtoispataljoonan yhdysmiehenä Berliinissä. Hänen mukaansa ajatus pataljoonan muodostamisesta esitettiin ensimmäistä kertaa SF:n johtokunnan kokouksessa. Muista suomalaisista natsijärjestöistä SF:lla oli läheiset suhteet erityisesti Arvi Kalstan johtamaan Kansallissosialistiseen Järjestöön. SF:n toimintaa tukivat taloudellisesti vuorineuvos Petter Forsström ja laivanvarustaja Ragnar Nordström. Samfundet Folkgemenskap lakkautettiin syksyllä 1944 välirauhansopimuksen nojalla.

Julkaisuja

Lähteet 

Suomalaiset nationalistiset järjestöt
Kansallissosialistiset järjestöt
Suomenruotsalaiset järjestöt
Jon Gillies

Jonathan Bruce Gillies (s. 22. tammikuuta 1994) on yhdysvaltalainen jääkiekkomaalivahti, joka pelaa New Jersey Devilsin organisaatiossa.

Ura 
Gillies teki maalin USHL:ssä huhtikuussa 2012.

15. huhtikuuta 2015 Gillies lopetti yliopistouransa ja siirtyi kahden vuoden tulokassopimuksella Calgary Flamesiin.

Lähteet

Viitteet 

Yhdysvaltalaiset jääkiekkomaalivahdit
New Jersey Devilsin pelaajat
Calgary Flamesin varaamat pelaajat
Maalin tehneet jääkiekkomaalivahdit
Vuonna 1994 syntyneet
Elävät henkilöt
Porsche 919 Hybrid

Porsche 919 Hybrid on saksalaisen Porschen valmistama LMP1-luokituksen mukainen kilpa-auto, jolla kilpailtiin FIA World Endurance Championship -sarjassa kaudet 2014–2017. Autolla voitettiin kolme peräkkäistä kuljettajien sekä valmistajien mestaruutta 2015–2017.

28. heinäkuuta 2017 Porsche ilmoitti lopettavansa kilpailemisen WEC-sarjassa kauden päätteeksi ja siirtyvänsä Formula E -sarjaan.

Tulokset

Lähteet

Aiheesta muualla 

 Auton esittely tallin virallisilla sivuilla (Englanniksi)

919
Hybridiautot
Le Mans Prototype -autot
Koripallon naisten Euroopan-mestaruuskilpailut 1956

Vuoden 1956 koripallon naisten Euroopan-mestaruuskilpailut pelattiin Tšekkoslovakiassa 2.–10. kesäkuuta. Kisoihin osallistui 16 maata. Mestaruuden voitti Neuvostoliitto, hopeaa saavutti Unkari ja pronssia Tšekkoslovakia. Turnauksen korikuningatar oli Puolan Romualda Gruszczyńska-Olesiewicz.

Sijoitukset

Lähteet 
 1956 European Championship for Women archive.fiba.com

Viitteet 

Koripallon Euroopan-mestaruuskilpailut
Euroopan-mestaruuskilpailut naisten
Euroopan-mestaruuskilpailut 1956 naisten
Urmas Arumäe

Urmas Arumäe (s. 1. tammikuuta 1957, Tootsi, Viro) on virolainen asianajaja ja Viron entinen oikeusministeri. Arumäe valmistui vuonna 1988 Tarton yliopiston oikeustieteen tiedekunnasta. Hänestä tuli 2. kesäkuuta 1994 Mart Laarin hallituksen oikeusministeri, ja hän oli virassa saman vuoden 8. marraskuuta asti. Hän kuului konservatiiviseen Isänmaaliittoon vuosina 1998–2010 ja Viron keskustapuolueeseen vuosina 2009–2011.

Lähteet

Isänmaaliiton poliitikot
Virolaiset juristit
Viron keskustapuolueen poliitikot
Viron oikeusministerit
Vuonna 1957 syntyneet
Elävät henkilöt
Tahvo Luosto

Tahvo Tauno Väinö Luosto (synt. Liljeblad, 7. syyskuuta 1905 Kuusisto – 25. toukokuuta 1938 Helsinki) oli suomalainen kieli- ja kansatieteilijä, joka tunnettiin myös kansallissosialistina ja antisemitistinä.

Elämä 
Luosto kirjoitti ylioppilaaksi 1925, jonka jälkeen hän opiskeli Helsingin yliopistossa suomen kieltä. Luosto oli aktiivisesti mukana IKL:n toiminnassa. Kielitieteilijänä hänen merkittävin työnsä on yhdessä Aili Virkkusen kanssa kerätty aineisto itäkarjalaisesta Tunkuan murteesta, josta molemmat kirjoittivat myös laudatur-tutkielmansa. Luosto keräsi kesien 1927–1927 aikana yli 5 600 sanaa, joiden pääasiallisena lähteenä oli Ukki Väinämöinen. Hänen materiaaliaan on myöhemmin julkaistu Suomalais-Ugrilaisen Seuran toimittamassa Karjalan kielen sanakirjassa. Kesällä 1930 Luosto osallistui Helsingin yliopiston Pohjois-Pohjalaisen Osakunnan keruuretkelle Hailuotoon ja haastatteli tämän jälkeen Sanakirjasäätiön stipendiaattina viimeisiä Ruotsin metsäsuomalaisia Östmarkin pitäjässä Värmlannissa. Ruotsissa mukana olivat myös muun muassa Astrid Reponen-Juvas ja Martti Rapola.

1930-luvulla Luosto tunnettiin kansallissosialistina, joka muun muassa toimi lyhytaikaisesti vuonna 1933 Kustannus Oy Vasaran julkaiseman juutalaisvastaisen Siniristi-lehden päätoimittajana. Hän oli yksi harvoista suomalaisista, jotka 1920–1940-luvuilla vastustivat juutalaisuutta uskonnollisia argumentteja käyttäen. Muita tunnettuja olivat papit K. R. Kares, Matti Tarkkanen ja J. W. Wartiainen sekä kirjailija Olli Nuorto ja taidemaalari Elsa Snellman. Siniristin edeltäjässä Tapparamiehessä Luosto pohti vuonna 1932 juutalaisuuden vastustamisen suhdetta kristinuskoon. Hänen mukaansa juutalaiset olivat ”magiikkaan ja omahyväisyyteen kangistunut kansa, jolle Jeesus yritti opettaa hyvyyttä ja nöyryyttä”. Juutalaisuutta Luosto luonnehti ihmiskunnalle tuhoisaksi opiksi, jonka koossapitävänä voimana oli viha kaikkea ei-juutalaista kohtaan. Hän ei myöskään pitänyt sitä edes uskontona, vaan kutsui juutalaisuutta ”ihmiskunnan tuhoisimmaksi vitsaukseksi”. Jeesusta hän piti maailman voimakkaimpana juutalaisuuden vastustajana.

Perhe 
Luoston puoliso oli Malmivaaran pappissukuun kuulunut Saga Helena (Satu) Malmivaara (1909−1972). Heidän poikiaan olivat professori Urmas Luosto ja kirurgian dosentti Rauno Luosto.

Teokset

Lähteet 

Suomalaiset kielitieteilijät
Suomalaiset kansatieteilijät
Suomalaiset kansallissosialistit
Vuonna 1905 syntyneet
Vuonna 1938 kuolleet
Hongell

Hongell on seuraavien suomalaisten henkilöiden sukunimi:

 Alma Hongell (1849–1935), ruotsiksi kirjoittanut lastenkirjailija
 Göran Hongell (1902–1973), lasitaiteilija
 Hilda Hongell (1867–1952), ensimmäinen suomalainen naisrakennusmestari
Törnvall

Törnvall, Törnwall on seuraavien henkilöiden sukunimi:

 Emil Törnwall (1861–1926), pappi, säveltäjä
 Iikka Törnvall (s. 1983), jääkiekkoilija
 Markus Törnvall (s. 1964), jalkapalloilija
 E. A. Törnvall, arkkitehti
 Ines Törnvall, arkkitehti
Eljas Verve

Eljas Verve (s. 29. elokuuta 1959) on blues-, bluesrock- ja jazzkitaristi. Verven tunnetuin tallenne lienee vuonna 2017 tehty Fool for Love -ep-levy, joka on kuunneltavissa useimmissa suoratoistopalveluissa. Siitä on myös otettu pieni CD-painos. Verve on viime vuosina soittanut useissa blues ja roots -musiikkia esittävissä kokoonpanoissa ja työskennellyt aiemmin (1986–2007) muun muassa radiotoimittajana, viimeksi Yleisradiossa. Verve on myös tehnyt joitakin käsikirjoituksia ja näytellyt avustavissa sivurooleissa elokuvissa Esinäytös ja Vääpeli Sadon tapaus. Eljas Verve toimi 1980-luvun alkupuolella vuoden verran Helsingin Kellariteatterin puheenjohtajana. Eljas Verve asuu Haminassa ja on vapaa kirjoittaja ja muusikko. Viime vuosina Eljas Verve on soittanut muun muassa yhtyeissä Sand Road Blues Band ja Eljas Verve Blues Band. Nykyisen, Helsingissä toimivan Eljas Verven bluesrock trion nimi on Eljas Verve & Band.

Lähteet 
 http://www.45worlds.com/vinyl/appearances/tayden-kuun-blues
 http://www.imdb.com/title/tt2375747/
 http://www.elonet.fi/fi/elokuva/163208
 http://www.imdb.com/title/tt2375747/
 http://www.elonet.fi/fi/elokuva/163208

Aiheesta muualla 
 https://www.facebook.com/eljasverve/
 https://www.youtube.com/user/EljasVerve
 https://open.spotify.com/search/results/Eljas%20Verve

 Suomalaiset muusikot
Vuonna 1959 syntyneet
Elävät henkilöt
Paul Fagerlund

Paul Erik Fagerlund (7. syyskuuta 1944 Kuopio – 3. heinäkuuta 1994 Helsinki) oli suomalainen viihdemusiikin säveltäjä ja sovittaja. Hänen pääsoittimensa oli piano. Hän työskenteli 1970-luvun puolivälistä 1980-luvun puoliväliin Musiikki-Fazerille ja Levytuottajille.

Hän käytti nimimerkkejä ”Ekke” Fagerlund, P. Fagerlund sekä Rudolf Holtz, joista viime mainittua yhdessä Irwin Goodmanin kanssa, joskin se kuuluu virallisesti Fagerlundille.

Lähteet

Aiheesta muualla 
 Paul Fagerlundin sävellykset Suomen Äänitearkiston tietokannassa
 Paul Fagerlundin sovitukset Suomen Äänitearkiston tietokannassa

Suomalaiset säveltäjät
Suomalaiset sovittajat
Vuonna 1944 syntyneet
Vuonna 1994 kuolleet
Vuosaaren VPK

Vuosaaren vapaaehtoinen palokunta ry on vuonna 1996 perustettu vapaaehtoinen palokunta. Se toimii Helsingin kaupungin pelastuslaitoksen tukena kaupungin kanssa tehdyn palokuntasopimuksen mukaisesti. VPK teki sopimuksen pelastuslaitoksen kanssa vuonna 1999.
Vuosaaren VPK irtisanoi sammutussopimuksensa 2009 ja solmi uuden sopimuksen 2010 jossa erikoistuivat pelkästään venetoimintaan.  Vuosaaren VPK on erikoistunut merelliseen toimintaan. VPK:n osoite on Kaivonkatsojantie 14. Aseman numero on 64.

Osastot
Vuosaaren VPK:lla on 5 osastoa: nuoriso-osasto, naisosasto, hälytysosasto, VSS-osasto ja meriosasto.

Nuoriso-osasto

Nuoriso-osasto aloitti toimintansa vuonna 2006 ja osasto meni kahden vuoden tauolle vuonna 2008. Osastoon pääsevät mukaan 10–16-vuotiaat nuoret. Harjoitusiltoina harjoitellaan palomiestaitoja ja opitaan esimerkiksi ensiapua, alkusammutusta, pelastautumista, hälyttämistä ja paljon muuta.

Naisosasto

Palokuntanaisilla on oma koulutusjärjestelmä. Siellä he voivat suorittaa naistoiminnalle tarkoitettuja kursseja. Palokunnan naisosasto kokoontuu muutaman kerran kuussa.

Naisosasto tukee vpk:n toimintaa varainkeruulla, tapahtumilla ja kanttiinin ylläpitämisellä.

Hälytysosasto

Hälytystoimintaan pääsee mukaan palomiesharjoittelijaksi 16-vuotiaana ja varsinaiseen hälytystoimintaan 18-vuotiaana, suoritettuaan kuntotestit ja vähintään sammutustyökurssin. Arkena hälytysaika on 17.00–7.00, viikonloppuisin ja pyhäpäivinä ympäri vuorokauden avovesikautena. Hälytysosasto miehittää tehtävän tulessa veneyksikön.
Vuosaaren VPK on myös mukana vapaaehtoisessa pelastuspalvelutoiminnassa, Vapepassa.

VSS-osasto

Väestönsuojeluosastossa kouluttaudutaan väestönsuojelutehtäviin ja ylläpidetään tietotaitoa väestönsuojeluun ja omatoimiseen varautumiseen liittyen. Osaston jäsenille ei ole erikoisvaatimuksia. Osasto pyrkii kokoontumaan kerran kuukaudessa. Jäsenet voivat suorittaa erilaisia kursseja Helsingin pelastusliiton kursseilla.

Meriosasto

Harjoittelijaksi meriosastoon pääsee 16-vuotiaana ja hälytystehtäviin 18-vuotiaana käytyään sammutustyökurssin. Osaston jäsenen pitää osata uida. Jäsenet ovat aluksi kansimiesharjoittelijoita ja heillä on mahdollisuus suorittaa liikenteen turvallisuusviraston myöntämä kansimiehen pätevyys. Harjoituspäivät osastolla ovat joka viikon keskiviikkona klo 18.00 alkaen.

Kalusto

Asemalla päivystävät yksiköt

Lähteet
 Vuosaaren VPK
 

Helsingin sopimuspalokunnat
Vuosaari
Anne-Marie Pålsson

Anne-Marie Pålsson on ruotsalainen poliitikko ja ekonomisti. Hänen puolueensa on Maltillinen kokoomus. Hän oli valtiopäivien jäsen vuosina 2002–2010. Hänet tunnetaan myös ns. pigdebattenin aloituksesta vuonna 1993.

Lähteet 

Maltillisen kokoomuksen poliitikot
Vuonna 1951 syntyneet
Elävät henkilöt
Concrete Swine

Concrete Swine () on Riihimäellä vuonna 2010 perustettu yhtye, jossa soittaa pitkään eri yhtyeissä vaikuttaneita muusikoita. Yhtyeen laulaja Samu Brusila on aikaisemmin toiminut laulajana Widescreen Mode -nimisessä yhtyeessä ja bassokitaristi Samu Lahtinen vaikuttaa tälläkin hetkellä Saattue- ja Embassy of Silence -nimisissä kokoonpanoissa. Yhtye yhdistää musiikissaan rockia, bluesia ja metallia. Kappaleet ovat raskaita, mutta samalla groovaavia.

Yhtye on julkaissut kolme EP:tä. Debyytti ”Ural Express” julkaistiin vuonna 2012 ja ”Brezhnev’s Cocktail” vuonna 2013. Uusin EP, ”Siberia Jam 74”, julkaistiin kesäkuussa 2015. 

Kaikki EP:t ovat syntyneet Suomi-USA yhteistyönä. Kappaleet on äänitetty Suomessa ja miksattu sekä masteroitu Yhdysvalloissa. "Ural Express" miksauksesta vastasi Rick Greenwood (Legacy of Disorder, Bear Witness) Geneva Post Audio -studiolla Teksasissa ja masteroinnin hoiti Maor Appelbaum (Sepultura, Halford, Yngwie Malmsteen, Adrenaline Mob, Cathedral) Los Angelesissa. Brezhnev’s Cocktail puolestaan miksattiin Paul Benton (Type O Negative, Carnivore) toimesta New Yorkissa Beak Owl Sound -studiolla. Myös toisen EP:n masteroinnista vastasi Maor Appelbaum. Kolmas EP on "Brezhnev´s Cocktailin" tavoin miksattu Paul Benton toimesta, masteroinnista on vastannut Collin Jordan (Ministry, Voivod, Stevie Ray Vaughan, Buddy Guy, Eyehategod) Boiler Roomilla Chicagossa.

Kalifornialainen Dipsomaniac Records julkaisi kaksi ensimmäistä EP:tä digitaalisesti helmikuussa 2014.

Uuden "Siberia Jam 74" EP:n ensimmäinen kappale "Darkness" julkaistiin 13. kesäkuuta 2015.

Jäsenet 

 Samu Brusila – laulu (2010–)
 Olli Numminen – kitara (2010–)
 Samu Lahtinen – basso (2010–)
 Jukka Penttinen – rummut (2010–)
 Tomi Korpela – hammond (2015–)

Ensimmäisellä EP:llä ”Ural Express” vierailee myös Suomen kovimpiin bluesnimiin lukeutuva Ismo Haavisto. Haavisto soittaa kolmella kappaleella huuliharppua. EP:illä kuultavista hammondeista vastaa Tomi Korpela Vinum Sabbatumista.

28.6.2015 julkaistiin uutinen, että EP:illä ja v. 2015 Riihimäki Rockin keikalla vieraillut Tomi Korpela on liittynyt Concrete Swinen jäseneksi.

Diskografia 

EP:t
 Ural Express (2012)
 Concrete Swine 3:25
 Man To Lead 3:43
 Hot Air 4:13
 Save Yourself 4:19

 Brezhnev's Cocktail (2013)
 Thin Line 2:45
 High Octane 3:04
 River 5:40
 DemoCrazy 4:11

 Siberia Jam 74 (2015)
 Darkness 3:52
 Choices 3:07
 Destiny 5:06
 Liquid Bullet 3:35

Lähteet 
 Finland’s CONCRETE SWINE Streaming New Track “Darkness” Bravewords.com
 CONCRETE SWINELTÄ uusi biisi linjoilla Imperiumi.net
 CONCRETE SWINE To Reissue Two EPs Digitally Bravewords.com
 CONCRETE SWINE Interview Begind The Veil
 Interview: CONCRETE SWINE takes things as they are Brutalism

Aiheesta muualla
 Concrete Swine Facebookissa
 Concrete Swine Reverbnationissa
 Concrete Swine YouTubessa
 Concrete Swine MySpace-sivustolla

Suomalaiset yhtyeet
Suomalaiset metalliyhtyeet
Suomalaiset hard rock -yhtyeet
Suomalaiset rockyhtyeet
İpek Soylu

İpek Soylu (s. 15. huhtikuuta 1996 Adana) on turkkilainen tennispelaaja. Parhaimmillaan hän on ollut kaksinpelissä WTA-listan sijalla 153 marraskuussa 2015 ja nelinpelissä sijalla 109 toukokuussa 2016. Hän on voittanut urallaan yhden WTA-turnauksen nelinpelissä.

Fed Cupissa Soylu pelasi ensimmäisen kerran vuonna 2012. Hän voitti tyttöjen nelinpelin Yhdysvaltain avoimissa 2014. Huhtikuussa 2016 Soylu voitti Andreea Mitun kanssa Istanbulin WTA-turnauksen nelinpelin.

Lähteet

Aiheesta muualla 

İpek Soylun kotisivut
 
 

Turkkilaiset tennispelaajat
Vuonna 1996 syntyneet
Elävät henkilöt
Tukholman maraton

Tukholman maraton (, ) on vuosittain Tukholmassa juostava maratonkilpailu. Vuodesta 1979 lähtien järjestetty kilpailu juostaan tavallisesti touko–kesäkuussa.

Voittajat

Miehet

Naiset

Aiheesta muualla

 Tukholman maratonin verkkosivusto 

Ruotsin yleisurheilukilpailut
Tukholman urheilutapahtumat
Maratonit
Amber Valletta

Amber Evangeline Valletta (s. 9. helmikuuta 1974 Phoenix, Arizona) on yhdysvaltalainen näyttelijä, malli ja juontaja. Valletta oli 1990-luvun supermalleja. Hän aloitti mallinuransa 15-vuotiaana ja toimi mainoskasvona useille kuuluisille muotimerkeille, kuten Calvin Klein, Louis Vuitton, Versace, Prada ja Chanel. Vuosina 1995–1996 Valletta juonsi Music Television-kanavan ohjelmaa nimeltä House of Style. 

Valletta aloitti näyttelijänuransa 2000-luvun alussa. Hän teki pienet sivuroolit elokuvissa Asuntoloukku (2003) ja Kasvukipuja (2004). Hänen merkittävimpänä suorituksenaan voidaan pitää sivuroolia vuoden 2005 elokuvassa Hitch – Lemmentohtori. Valletta näytteli naispääosat elokuvissa Transporter 2 (2005) ja The Spy Next Door (2010).

Valletta tunnetaan myös televisiosarjasta Kosto, jossa hän on näytellyt Lydia Davisia. Hän tekee edelleen mallintöitä ja on ollut mm. Voguen kannessa.

Valletta oli naimisissa Chip McCaw'n kanssa 2003–2015 ja heillä on yksi poika. Heinäkuussa 2014 Valletta puhui avoimesti taistelustaan alkoholi- ja huumeriippuvuutta vastaan.

Filmografia

Lähteet

Aiheesta muualla

Yhdysvaltalaiset mallit
Yhdysvaltalaiset elokuvanäyttelijät
Yhdysvaltalaiset televisionäyttelijät
Vuonna 1974 syntyneet
Elävät henkilöt
Jabal al-Duruz

Jabal al-Duruz () kirjoitettu joskus myös muodossa Jebel el-Druz) on tulivuori Etelä-Syyriassa As-Suwaydan maakunnassa. Korkeutta vuorella on noin 1 803 metriä. Vuoren arabiankielinen nimi tarkoittaa druusien vuorta ja alue onkin pääosin heidän asuttamaansa. Vuoren lähistöllä on noin 120 druusien kylää. Druusit alkoivat asuttaa vuoren aluetta 1600-luvulla ja lisää druusisiirtolaisia tuli 1700- ja 1800-luvuilla pakolaisina sodankäynnin takia. Vuonna 1937 Jordaniassa pidetyn druusien kokouksen jälkeen osa arabinationalismia kannattavista druuseista päätti alkaa kutsua vuorta nimellä Jabal al-‘Arab.

Lähteet

Aasian tulivuoret
Syyrian vuoret
Druusit
Kansainvälinen demokraattisten lakimiesten liitto

Kansainvälinen demokraattisten lakimiesten liitto (, IADL) on kansainvälinen poliittisesti vasemmistolaisten juristien järjestö. Se pyrkii seuraamaan erityisesti ihmisoikeuksia sekä poliittisia ja taloudellisia oikeuksia. IADL on saanut neuvoa-antavan jäsenen aseman Yhdistyneiden kansakuntien ECOSOCissa, Unescossa ja Unicefissa.

Järjestö perustettiin Pariisissa vuonna 1946. Alussa järjestön puheenjohtajana toimi myöhemmin Nobelin rauhanpalkinnon voittanut René Cassin, mutta nopeasti kommunistit ottivat vallan järjestössä ja kylmän sodan aikana se toimi kommunistisena peitejärjestönä, jota myös KGB ohjasi. Korean sodan aikana IADL väitti, että Yhdysvallat oli käyttänyt biologisia aseita ja kiduttanut siviilejä. Yhdysvallat suuttui väitteistä ja onnistuneesti lobbasi Ranskan häätämään IADL:n päämajan Pariisista vuonna 1951. Rene Cassin oli jättänyt puheenjohtajuuden vuotta aiemmin. Vielä myöhemmin esimerkiksi vuonna 1990 Neuvostoliitto rahoitti järjestöä 100 000 Yhdysvaltojen dollarilla.

Suomen Demokraattiset Lakimiehet, myöhemmin Oikeuspoliittinen yhdistys Demla, oli maatason jäsen järjestössä vuoteen 1990 asti.

Katso myös 
 International Organisation of Journalists
 Maailman rauhanneuvosto

Aiheesta muualla 
 IADL:n viralliset nettisivut

Lähteet 

Kansainväliset poliittiset järjestöt
Neuvostoliiton peitejärjestöt
Marja-Leena

Marja-Leena on suomalainen vakiintunut naisen yhdysnimi. Digi- ja väestötietoviraston nimipalvelun mukaan naispuolisia Marja-Leenoja on Suomessa 1920-luvun alusta lähtien vuoden 2019 loppuun mennessä nimetty 13 611. Sitä ennen nimi oli annettu alle kymmenelle henkilölle. Pääosa Marja-Leenoista on syntynyt 1940–1950-luvulla, aikana, jolloin Suomessa yleensäkin annettiin tytöille paljon yhdysnimiä. 2000-luvun ensimmäisellä vuosikymmenellä Marja-Leenoja nimettiin Suomessa vain 30, ja 2010-luvulla vain 15. Marja-Leenalla ei ole omaa nimipäivää kuten ei muillakaan yhdysnimillä Kukka-Maariaa lukuun ottamatta, mutta Marjan nimipäivä on 15. elokuuta (ortodoksisen kalenterin mukaan 1. huhtikuuta ja 2. heinäkuuta) ja Leenan nimipäivä 22. heinäkuuta (ortodoksisessa kalenterissa 21. toukokuuta).

Tunnettuja Marja-Leenoja 

Marja-Leena Hyvärinen (o.s. Hentunen), iskelmälaulaja
Marja-Leena Karttunen, kiekonheittäjä
Marja-Leena Kemppainen, kansanedustaja (kristillisdemokraatti)
Marja-Leena Kirjonen, kuvataideopettaja, graafinen suunnittelija ja kuvittaja
Marja-Leena Komulainen, meteorologi
Marja-Leena Kouki, näyttelijä
Marja-Leena Laakso, varhaiskasvatustieteen professori ja Jyväskylän yliopiston vararehtori
Marja-Leena Lempinen, lasten- ja nuortenkirjailija
Marja-Leena Luomanperä, jalkapalloilija
Marja-Leena Mikkola, kirjailija ja runoilija
Marja-Leena Muukka, graafinen suunnittelija
Marja-Leena Mäkelä, kirjailija, kirjastonhoitaja ja kirjavinkkauksen uranuurtaja
Marja-Leena Niinistö (o.s. Alanko), tasavallan presidentti Sauli Niinistön puoliso 1974–1995
Marja-Leena Parkkinen, kirjailija
Marja-Leena Piispanen, pituushyppääjä
Marja-Leena Piitulainen, germaanisen filologian professori
Marja-Leena Sahlsten (o.s. Larpi), kiekonheittäjä
Marja-Leena Sorjonen, suomen kielen professori
Marja-Leena Sukula, viihdetaiteilija
Marja-Leena Syvänen, näyttelijä
Marja-Leena Tiainen, lasten- ja nuortenkirjailija
Marja-Leena Viljamaa, poliitikko (SDP).

Katso myös 
Marleena
Mitä kuuluu, Marja-Leena?

Lähteet 

Etunimet
Marja-Liisa

Marja-Liisa on vakiintunut suomalainen naisen yhdysnimi. Digi- ja väestötietoviraston nimipalvelun mukaan nimi on Suomessa 1900-luvun alusta vuoden 2019 loppuun mennessä annettu 12 516 henkilölle, jotka kaikki ovat olleet naispuolisia. Ennen vuotta 1900 syntyneitä Marja-Liisoja väestörekisterissä on vain muutama. Pääosa Marja-Liisoista (9 474 henkilöä) on syntynyt 1940- ja 1950-luvuilla, jolloin Suomessa yleensäkin annettiin tytöille paljon yhdysnimiä.

Tunnettuja Marja-Liisoja 

Marja-Liisa Heino, kirjailija
Marja-Liisa Helasvuo, suomen kielen professori
Marja-Liisa Kiljunen, diplomaatti
Marja-Liisa Kirvesniemi, hiihtäjä
Marja-Liisa Kuosmanen, iskelmälaulaja
Marja-Liisa Laukka, keihäänheittäjä
Marja-Liisa Löyttyjärvi, poliitikko
Marja-Liisa Olthuis, kielitieteilijä ja kirjailija, inarinsaamen kielen tutkija
Marja Liisa Portin, kilpasuunnistaja
Marja-Liisa Riekkola, kemisti ja professori
Marja-Liisa Rönkkö, museologi, taidehistorioitsija ja kulttuuriperinnön ammattilainen
Marja-Liisa Siikonen, hissijärjestelmien kehittäjä
Marja-Liisa Someroja, veteraanimiekkailija
Marja-Liisa Swantz, professori, Helsingin yliopiston kehitysmaatutkimuksen ensimmäinen johtaja
Marja-Liisa Tykkyläinen, poliitikko
Marja-Liisa Vartio, kirjailija
Marja-Liisa Velling, korkeushyppääjä
Marja-Liisa Viherä, tulevaisuuden- ja viestinnäntutkija
Marja-Liisa Vähätupa, koripalloilija

Lähteet 

Etunimet
Maura

Maura on naisen etunimi. Sen alkuperästä on useampi tulkinta. Englannissa se on Moiran ja Moyran vaihtoehtoinen kirjoitusasu tai Maureen-nimen munnos. Tällöin se kummassakin tapauksessa olisi peräisin Mary-nimestä. Suomessa Maura on käsitetty karjalaiseksi muunnokseksi venäläisestä nimestä Mavra tai Mavr, joka on johdettu kreikkalaisesta miehen nimestä Mauros, joka mahdollisesti tarkoittaa mustaa. Maura voi olla myös tummaihoista tarkoittavan Maurus-miehennimen naispuolinen vastine. Mauralla on nimipäivä Suomen ortodoksisessa kalenterissa 3. toukokuuta.  Digi- ja väestötietoviraston tietojen mukaan Maura-nimisiä henkilöistä on Suomessa ollut vuoden 2019 loppuun mennessä noin 140. Mayura tarkoittaa sanskritissa riikinkukkoa ja Vologdan alueella sijaitsee sen niminen vuori.

Tunnettuja Mauroja 

 Maura Paajanen (s. 2000), suomalainen salibandyn pelaaja
 Maura Tierney (s. 1965), yhdysvaltalainen näyttelijä
 Maura Viceconte (1967–2019), italialainen kestävyysjuoksija
 Maura Visser (s. 1955), alankomaalainen käsipalloilija.

Lähteet 

Etunimet
Hugo Rosenlew

Hugo Rosenlew (3. tammikuuta 1862 Pori – 14. elokuuta 1915 Pori) oli suomalainen liikemies, joka toimi vuodesta 1907 lähtien W. Rosenlew & Co. Ab:n toimitusjohtajana. 

Hän syntyi Porissa teollisuusmies Wilhelm Rosenlewin ja tämän puolison Emma Carolina Rosenlewin toisena lapsena. Ylioppilaaksi valmistumisensa jälkeen Rosenlew matkusti ulkomaille opiskellakseen liikealaa. Hän työskenteli myös Englannissa ja Saksassa sekä opiskeli myöhemmin kieliä Ranskassa ja Sveitsissä. Vuonna 1884 Rosenlew palasi Poriin ja sai työpaikan isänsä yrityksestä. Wilhelm Rosenlewin kuolinvuonna 1892 hänestä tehtiin Rosenlewin konttoripäällikkö. Yhtiön johtajana Hugo Rosenlew toimi vuodesta 1899 lähtien ja 1907 hänestä tehtiin koko konsernin toimitusjohtaja.

Rosenlewin oli myös Ruotsin, Espanjan ja Englannin varakonsuli sekä Porin kaupunginvaltuuston puheenjohtaja. Vuonna 1895 valmistui Porin keskustaan niin sanottu Junneliuksen palatsi, jonka Rosenlew ja apteekkari Robert Junnelius rakennuttivat perheidensä yksityisasunnoiksi. Nykyään rakennus toimii Porin kaupungintalona.

Rosenlew oli aatelissäädyssä edustaja valtiopäivillä 1900, 1904–1905 ja 1905–1906.

Hugo Rosenlewin lapsista tunnettu on runoilija Hjördis Rosenlew.

Lähteet 
 Otavan iso tietosanakirja, Otava 1964
 Uusi tietosanakirja, Tietosanakirja Oy 1964
Hugo Rosenlew (1865 - 1915) Porin kaupunki. (Viitattu 11.11.2020).

Viitteet
 

Suomalaiset liikemiehet
Suomalaiset yritysjohtajat
Porin kaupunginvaltuutetut
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1862 syntyneet
Vuonna 1915 kuolleet
FK Metalurh Zaporižžja

FK Metalurh Zaporižžja (ukrainaksi:Футбо́льний клуб «Металу́рг» Запорі́жжя) on ukrainalainen jalkapallojoukkue Zaporižžjasta. Se pelasi maan korkeimmalla sarjatasolla Ukrainan valioliigassa viimeksi vuonna 2016.

Ukrainalaiset jalkapalloseurat
Zaporižžja
Jaguar XF

Jaguar XF on Jaguarin vuonna 2007 Frankfurtin autonäyttelyssä esittelemä edustusluokan automalli. Sen edeltäjä oli Jaguar S-Type. Jaguar oli esitellyt C-XF-konseptimallin Detroitissa tammikuussa 2007. Tuotantomallisen XF:n muodot ovat hieman konseptimallia hillitymmät. Auton myynti aloitettiin Euroopassa keväällä 2008 ja sitä markkinoidaan sloganilla "Sporting Luxury".

Yleistä 

Aikaisempien tietojen mukaan malli olisi esitelty vasta vuonna 2008, mutta marraskuussa 2006 julkistettiin tieto, että koodinimi X250:n sijaan XF-niminen seuraaja esitellään jo syksyllä 2007. Hieman erikoisesti muotoiltu S-Type ei ole ollut odotettu myyntimenestys ja seuraaja onkin modernimmin muotoiltu. Valmistajan ilmoituksen mukaan XF kuuluu ns. Sports saloon -luokkaan ja se on luonteeltaan erityyppinen auto kuin S-Type. Autossa on samoja muotoja muun muassa RD6- ja R-Coupe-konseptiautojen kanssa sekä nykyisen Jaguar XK Mk II:n kanssa. Akseliväli on sama 2909 mm kuin S-Typessäkin.

Auto on kehitetty Coventryssä sijaitsevassa Jaguarin Product Development Centressä ja itse tuotanto tulee tapahtumaan Advanced Manufacturing Centressä, Birminghamissa. Auton Fuore Designin suunnittelema, V10-moottoria käyttävä konseptimalli esiteltiin vuonna 2003.

Vuonna 2011 XF sai faceliftin, jossa ajovalojen muotoilu muuttui lähemmäksi konseptimallia. Vuonna 2012 mallisto täydentyi farmari-mallilla.
Vuoden 2011 Euro NCAP -kolaritestistä XF sai tulokseksi neljä tähteä viidestä.

Rekisteröinti 
XF -mallia rekisteröitiin Suomessa seuraavasti:
2008: 109 kpl
2009:  87 kpl
2010: 103 kpl
2011: 97 kpl
2012: 88 kpl
2013: 81 kpl
2014: 40 kpl

Moottorit 

Moottorit ovat tyypiltään 4-, 6- ja 8-sylinterisiä. S-Typessä käytetty 4,2-litrainen V8 kasvoi iskutilavuudeltaan 5 litraan. 6-8-portaista automaattivaihteistoa ohjataan uuden JaguarDrive-järjestelmän avulla.

Mitat 

 Pituus: 4 961 mm
 Leveys: 1 877 mm
 Korkeus: 1 460 mm
 Akseliväli: 2 909 mm
 Raideleveys (e/t): 1 559 / 1 571 – 1 605 mm
 Omamassa: 1 679 – 1 842 kg
 Tavaratila: 500/1 415 l
 Polttoainesäiliö: 69,5 l

Varustelu 

Iso-Britanniassa mallia myydään Luxury-, Premium Luxury-, Portfolio- ja SV8-varustetasoilla. Luxury-varustelu on vakiona V6-moottorilla varustetuissa malleissa. 4,2-litraisessa on vakiona Premium Luxury. SV8-varustelu on lisävarusteena V8-moottorin kanssa.

Lähteet 

 Motor Authority 26.8.2007 - Jaguar launches the 2009 XF Saloon
 WorldCarFans.com 28.8.2007 - Jaguar XF officially revealed in detail

Aiheesta muualla 

 http://www.jaguarxf.co.uk  

XF
Seulonnan keskeiset artikkelit
E-segmentin autot
2000-vuosikymmenen autot
2010-luvun autot
2020-luvun autot
Indigenous Tweets

Indigenous Tweets on nettisivu, joka kerää harvinaisten kielten Twitter-viestejä, jotta alkuperäiskansojen kieltenpuhujat voivat löytää toisensa. Sen perusti maaliskuussa 2011 Kevin Scannell, joka tutkii tietokonelingvistiikkaa Saint Louisin yliopiston matematiikan ja tietojenkäsittelytieteen laitoksella St. Louisissa, Missourissa. Sivuston tarkoitus on auttaa harvinaisten kielten puhujia kommunikoimaan internetissä.

Aloitussivulla on lista kielistä, jotka sivusto on tallentanut. Kielen valitsemisen jälkeen käyttäjä ohjautuu taulukkoon, jossa näkyvät kyseisellä kielellä twiittaavat käyttäjät. Indigenous Tweets esittää Twitter-käyttäjien profiilikuvat sekä tilastot käyttäjien seuraajista. Saatavilla on lisäksi tilastot käyttäjän eri kielillä kirjoittamien twiittien määrästä sekä lista suosituista puheenaiheista useilla kielillä.

Historia
Sivuston aloittaessa maaliskuussa 2011, se listasi 35 kieltä. Huhtikuun 16. 2011 kieliä oli jo 76. Huhtikuun 26. päivään mennessä tuettuja kieliä oli 82. Listattuihin kieliin kuuluvat "salainen" Gamilaraay ja paremmin tunnetut Haitin kreoli ja baski, joilla on eniten twiittaajia. Kymri on Indigenous Tweetsin kolmanneksi suosituin kieli.

Pampangan kieli, joka oli seitsemänneksi suosituin huhtikuun 2011 viimeisellä viikolla, oli sivuston ensimmäinen filippiiniläinen kieli.

Tiedonlouhinta

Indigenous Tweetsillä on harvinaisten kielten sanoista ja fraaseista koostuva datapankki, jonka perusteella ohjelma tunnistaa niillä kirjoittavat käyttäjät. Huhtikuussa 2011 BBC Newsille antamassaan haastattelussa Scannell sanoi käyttäneensä kahdeksan vuotta noin 500 kielen datapankin kokoamiseen tutkimalla blogeja, sanomalehtiä ja nettisivustoja.

Indigenous Tweets kerää tietoja Twitterin ohjelmointirajapinnan avulla etsimällä datapankin harvinaisten kielten sanoja ja fraaseja. Sivuston hakutoiminto ei tunnista twiitin kieltä, jos haettu sana kuuluu useampaan kuin yhteen kieleen. Sen vuoksi Scannell käyttää vain sanoja, jotka ovat kullekin kielelle uniikkeja.

Viittaukset

Linkit
 Virallinen nettisivu
 

Kielitiede
Twitter
Rotanpyytäjä

Rotanpyytäjä () on kuvitteellinen sarjakuvahahmo, joka esiintyy DC Comicsin julkaisemissa sarjakuvissa. Rotanpyytäjä on yksi Batmanin vihollisista ja DC Comicsin superroistoista. Hahmon loivat käsikirjoittajat Alan Grant ja John Wagner sekä piirtäjä Norm Breyfogle, ja se teki ensiesiintymisensä vuoden 1988 huhtikuussa Detective Comics -lehden numerossa 585.

Rotanpyytäjä on todellisuudessa Otis Flannegan, joka työskenteli aiemmin Gotham Cityssä tuholaistorjujana. Flannegan kykenee kommunikoimaan, kouluttamaan ja hallitsemaan rottia. Hän alkoi tuholaistorjujan työnsä sijasta hyödyntämään kykyään erilaisten rikosten tekemiseen, ja tämän myötä hänestä tuli yksi Batmanin vihollisista. Rotanpyytäjä tuntee koko Gotham Cityn viemäriverkoston läpikotaisin, ja hänen piilopaikkansa sijaitseekin viemäriverkoston syövereissä.

DC Extended Universen elokuvassa The Suicide Squad: Suicide Mission (2021) esiintyy kaksi Rotanpyytäjää, joista Cleo Cazo eli Rotanpyytäjä 2 on yksi päähahmoista. Cazo on myös ensimmäisen Rotanpyytäjän tytär. Cazoa elokuvassa näyttelee Daniela Melchior. Ensimmäistä Rotanpyytäjää näyttelee Taika Waititi.

Lähteet 

Batmanin vastustajat
DC-universumin superroistot
Sven Ulreich

Sven Ulreich (s. 3. elokuuta 1988 Schorndorf) on saksalainen jalkapallomaalivahti, joka edustaa Bundesliigassa pelaavaa Bayern Müncheniä. Ulreich on oikeajalkainen.

Ura

Seurajoukkueura 
Ulreich on VfB Stuttgartin kasvatti. Hän pelasi vuosina 2006–2009 seuran kakkosjoukkueen paidassa 73 ottelua. Seuran edustusjoukkueen paidassa Bundesliigassa Ulreich debytoi helmikuussa 2008 Hertha BSC:iä vastaan. Kausilla 2010–2011, 2011–2012 ja 2012–2013 hän pelasi jokaisen Stuttgartin ottelun Bundesliigassa. Kausilla 2010–2011 ja 2012–2013 Ulreich pelasi myös Eurooppa-liigaa. Yhteensä hän pelasi Stuttgartin paidassa 176 bundesliigaottelua.

Kesäkuussa 2015 Ulreich siirtyi Bayern Müncheniin toimiakseen varamaalivahtina Manuel Neuerille. Neuerin loukkaannuttua Ulreich torjui Bayernin ykkösmaalivahtina läpi kauden 2017–2018. Hänen johdollaan Bayern saavutti Bundesliiga-mestaruuden. Mestarien liigan välierissä Ulreich päästi kuitenkin neljä maalia Real Madridin voittaessa otteluparin lukemin 4–3. Hän teki jälkimmäisessä ottelussa henkilökohtaisen virheen, jonka katsottiin suorasti johtaneen Karim Benzeman tekemään voittomaaliin.

Ulreich on pelannut Bayernissa kaikkiaan 45 bundesliigaottelua, joissa hän on päästänyt 41 maalia ja pitänyt 16 ottelussa maalinsa koskemattomana. Hän on ollut voittamassa Saksan-mestaruutta viidesti peräkkäin kausilla 2015–2020. Saksan Cupin hän voitti 2016 ja 2019, muttei pelannut kummallakaan kerralla finaalissa. DFL-Supercupin hän voitti 2017. Mestarien liigassa hän on pelannut Bayernissa yhteensä 13 ottelua, joissa hän on päästänyt 15 maalia ja pelannut neljä nollapeliä.

Maajoukkueura 

Ulreich on edustanut Saksaa sekä alle 19-vuotiaissa että alle 21-vuotiaissa. Alle 21-vuotiaiden maajoukkueessa hän pelasi vuosina 2009–2010 kolme ottelua. Hänet valittiin aikuisten maajoukkueeseen kahteen EM-karsintaotteluun kesäkuussa 2019. Hän ei kuitenkaan päässyt pelaamaan otteluissa.

Lähteet

Aiheesta muualla 

Saksalaiset jalkapallomaalivahdit
Vuonna 1988 syntyneet
Elävät henkilöt
Gerson (jalkapalloilija)

Gerson Santos da Silva (tai pelkästään Gerson, s. 20. toukokuuta 1997 Belford Roxo) on brasilialainen jalkapalloilija, joka edustaa Série A:ssa pelaavaa Fluminensea. Vasenjalkainen Gerson on pelipaikaltaan hyökkäävä keskikenttäpelaaja.

Ura

Seurajoukkueura 
Gersonin kasvattajaseura on Fluminense. Hän debytoi seuran ykkösjoukkueen paidassa Campeonato Brasileiro Série A:ssa toukokuussa 2015 Joinville Esporte Clubea vastaan. Gerson pelasi hyvän debyyttikauden ja lehtitietojen mukaan FC Barcelona on kiinnostunut Gersonista ja on hyvin lähellä sopimusta tämän kanssa. Barcelonaan siirto saattaa tapahtua tammikuussa 2016 kun Barcelonan siirtokielto poistuu.

Maajoukkueura 
Gerson debytoi vuonna 2015 Brasilian alle 20-vuotiaiden maajoukkueessa ikäluokan Etelä-Amerikan mestaruuskilpailuissa. Hän pelasi turnauksessa seitsemässä ottelussa.

Lähteet 

Brasilialaiset jalkapalloilijat
Vuonna 1997 syntyneet
Elävät henkilöt
Sami Mikkolanaho

Sami Mikkolanaho (s. 3. lokakuuta 1990 Alajärvi) on suomalainen pesäpalloilija. Hän edustaa Superpesiksessä pelaavaa Kankaanpään Mailaa. Mikkolanaho toimii kotiuttajajokerina

16. kesäkuuta 2015 mennessä pelaamissaan 41 Superpesiksen runkosarjaottelussa vuosilta 2013–2015 Mikkolanaho on lyönyt 63 juoksua, tuonut kymmenen juoksua ja lyönyt 109 kärkilyöntiä. Toukokuussa 2015 Mikkolanaho valittiin miesten Superpesiksen kuukauden pelaajaksi.

Mikkolanaho siirtyi Ankkureista kesken kauden 2019 Kiteen Pallon riveihin.

Kaudella 2014 Mikkolanaho pelasi kuusi ottelua Ylihärmän Pesis-Junkkareissa Ykköspesiksessä.

Mikkolanaho on pelannut B-poikien Itä-Lännessä kahdesti vuosina 2007 ja 2008.

Saavutukset 
 1 Itä-Länsi-ottelu: 2015
 Superpesiksen kuukauden pelaaja: toukokuu 2015

Lähteet 

Suomalaiset pesäpalloilijat
Alajärven Ankkureiden pelaajat
Vuonna 1990 syntyneet
Elävät henkilöt